

**แบบ คสก. 6**

แบบ คสก. 6

**หลักเกณฑ์การพิจารณารายชื่อผู้ที่สมควรดำรงตำแหน่งการรมการสภามหาวิทยาลัยผู้ทรงคุณวุฒิของคณะกรรมการสรรหากรรมการสภามหาวิทยาลัยผู้ทรงคุณวุฒิที่มีความรู้ความเชี่ยวชาญในด้าน ต่าง ๆ มหาวิทยาลัยเทคโนโลยีราชมงคลกรุงเทพ**

|  |  |
| --- | --- |
| **ลำดับที่** | **หลักเกณฑ์และคุณสมบัติ** |
| 1 | มีคุณสมบัติตามข้อ 6 แห่งข้อบังคับมหาวิทยาลัยเทคโนโลยีราชมงคลกรุงเทพ ว่าด้วยหลักเกณฑ์และวิธีการได้มาซึ่งกรรมการสภามหาวิทยาลัยผู้ทรงคุณวุฒิ พ.ศ. ๒๕๕๖ ดังนี้  1.1 เป็นผู้มีความรู้ความเข้าใจในปณิธาน และสนใจภารกิจของมหาวิทยาลัย  1.2 เป็นผู้ทรงคุณวุฒิ มีคุณธรรมเป็นที่ยอมรับของสังคม  1.3 เป็นผู้ที่ประสบความสำเร็จในอาชีพการงาน มีภาวะผู้นำในทางวิชาการหรือวิชาชีพที่เกี่ยวข้องเป็นที่ยอมรับทั่วไป  1.4 เป็นผู้ที่สามารถสละเวลาให้กับการปฏิบัติหน้าที่ได้อย่างเต็มที่  1.5 ไม่เป็นข้าราชการ พนักงานหรือลูกจ้างของมหาวิทยาลัย |
| 2 | มีคุณธรรมและจริยธรรมเป็นที่ยอมรับของสังคม |
| 3 | มีความรู้ความเชี่ยวชาญแต่ละด้านที่ได้รับการเสนอรายชื่อ |
| ๔ | ไม่เป็นผู้ที่มีผลประโยชน์ขัดกันระหว่างประโยชน์ส่วนบุคคลกับประโยชน์ส่วนรวมที่เกี่ยวข้องกับมหาวิทยาลัยเทคโนโลยีราชมงคลกรุงเทพ กล่าวคือ ไม่เป็นคู่สัญญาหรือมีส่วนได้เสียในสัญญาที่ทำกับมหาวิทยาลัยหรือไม่เป็นหุ้นส่วนหรือผู้ถือหุ้นในห้างหุ้นส่วนหรือบริษัทที่เข้าเป็นคู่สัญญากับมหาวิทยาลัย |

ให้คณะกรรมการสรรหากรรมการสภามหาวิทยาลัยผู้ทรงคุณวุฒิ คัดเลือกผู้สมควรดำรงตำแหน่งกรรมการสภามหาวิทยาลัยผู้ทรงคุณวุฒิด้วยวิธีการลงคะแนนลับ โดยให้มีสิทธิลงคะแนนเสียงเลือกกรรมการสภามหาวิทยาลัยผู้ทรงคุณวุฒิที่มีความรู้ ความเชี่ยวชาญในด้านนั้น ๆ

ในกรณีที่ผู้ถูกเสนอชื่อได้คะแนนเท่ากันในการลงคะแนนเพื่อเลือกกรรมการสภามหาวิทยาลัยผู้ทรงคุณวุฒิด้านใดด้านหนึ่ง ทำให้ไม่สามารถเลือกกรรมการสภามหาวิทยาลัยผู้ทรงคุณวุฒิได้ ให้คณะกรรมการสรรหากรรมการสภามหาวิทยาลัยผู้ทรงคุณวุฒิลงคะแนนใหม่เฉพาะบุคคลที่มีคะแนนเท่ากันและให้ผู้ที่ได้รับคะแนนสูงสุดเป็นผู้ได้รับการคัดเลือกเป็นกรรมการสภามหาวิทยาลัยผู้ทรงคุณวุฒิ ในด้านนั้น ๆ